open-index/open-wikipedia-markdown huggingface dataset:
Eesti-Ameerika Äriakadeemia

**Eesti-Ameerika Äriakadeemia** (lühend **EABA**; varem *Eesti-Ameerika Ärikolledž* lühend **EABC**) oli erarakenduskõrgkool, mis tegutses aastatel 1989–2013.

Eesti-Ameerika Ärikolledži (reg.nr. 10067838) aadress oli Punane tänav 29A, Tallinn.

Aastal 1996 pälvis kool rahvusvahelise autasu "Rahvusvaheline traditsiooni ja prestiiži *grand prix*".

EABC ärijuhtimise õppekava raames võisid üliõpilased valida ärijuhtimise, rahvusvaheliste majandussuhete, rahvusvahelise turismi juhtimise, inglise ärikeel – rahvusvahelise ärijuhtimise, juhtimise infotehnoloogia ja *Public Relations* erialade vahel.

2000. aasta õppemaks ärijuhtimise erialal oli 14 500 krooni.

2005. aasta jaanuaril õppis rakenduskõrgkoolis 805 üliõpilast ja erarakenduskõrgkoolil olid järgmised kehtivad koolitusload:
* rakenduskõrgharidusõppe õppekavadel: ärijuhtimine ja rahvusvaheline ärijuhtimine;
* diplomiõppe õppekaval ärijuhtimise õppekava. 

EABA ärinduse ja halduse rakenduskõrghariduse õppekavad olid aastatel 2010–2013 tähtajaliselt akrediteeritud. 2013. aastal hindas Eesti Kõrghariduse Kvaliteediagentuur äriakadeemia tegevuse jätkusuutmatuks ja õppe läbiviimise õigust ei pikendatud. Samal aastal lõpetas kõrgkool tegevuse.

## Viited

## Välislingid
* Sigrid Laev, Ärikolledž eksitas tudengeid reklaamiga, 30. detsember 2003
* Kaibõšev vs Kostja Eesti-Ameerika Äriakadeemia AS, Riigikohtu tsiviilkolleegiumi 29.09.2010.a. otsus nr 3-2-1-30-10, 29.09.2010
* Merike Teder, Uwe Gnadeteich, Uksed sulgenud kõrgkool jäi tudengitele raha võlgu, 4. juuli 2013 
* Oliver Kund, Erakool jättis Lasnamäele maha tuhandete tudengite isikuandmed, 4. veebruar 2014 
* Eesti-Ameerika Äriakadeemia - Akadeemiline personal
Noorteühendus ELO

**Noorteühendus ELO** (varem ka: *Edukate Laste Organisatsioon* (lühend: ELO), *Eesti Laste Organisatsioon*) on aastal 1988 Hiiumaal Õngul asutatud ühendus.

Pärast asutamist 1988 jäi ELO üleliidulise pioneeriorganisatsiooni sõltumatuks liikmeks; aastal 1989 liikmestaatus lõppes. Aastal 1989 võttis ELO juhtimise üle Tallinna Huvikeskus "Kullo".

ELO põhikirja järgi on ühenduse tegevuse eesmärk on aidata kaasa lapse igakülgsele arengule, demokraatia õpetamisele, humaanse maailmavaate kujunemisele.

## Viited

## Välislingid
*Noorteühenduse ELO koduleht (vaadatud 31.01.2013)
Põhjamaade Sümfooniaorkester

**Põhjamaade Sümfooniaorkester** (lühend **PSO**) on aastal 1997 Anu ja Kadri Tali asutatud rahvusvaheline sümfooniaorkester.

Sümfooniaorkester kandis algul nime *Eesti-Soome Sümfooniaorkester* (lühend ESSO) ning siis moodustasid koosseisu Eesti ja Soome kutselised muusikud.

## Viited

## Välislingid
* Sümfooniaorkestrist Eesti Muusika Infokeskuse veebilehel (vaadatud 31.01.2013)
Eestimaa Kommunistliku Partei Keskkomitee Partei Ajaloo Instituut

**Eestimaa Kommunistliku Partei Keskkomitee Partei Ajaloo Instituut** (lühendid **EKP KK Partei Ajaloo Instituut** ja **EKP KK PAI**) oli aastatel 1947–1990 tegutsenud asutus. 
## Instituudi direktor
*1947–1949 Johannes Käbin, 
**asetäitja Joosep Saat
*1949–1956 Joosep Saat, 
*1956–1960 Adolf Päss, 
*1960–1984 Aleksander Panksejev, 
**asetäitja Richard Majak (1898–1984)
* 1985–1989 Erich Kaup
1990. aastal muudeti instituudi nimi **Eestimaa Kommunistliku Partei Teaduskeskuseks**. 1991. aastal lõpetas keskus tegevuse. 

Asutuse peategevusi oli Eestimaa Kommunistliku Partei ajaloo ja kaasaja uurimine, mille kohta avaldati ka publikatsioone, sh jätkväljaanne Töid EKP ajaloo alalt jj. 

Asutusel oli ka tõlkeosakond ja parteiarhiiv. Parteiarhiiv on praegu Eesti Riigiarhiivi filiaal.

Instituut asus parteilises hierarhias tipust arvates teisel tasemel, osale töökohtadele tavatseti suunata kõrgemal halvasti toimetulnud isikuid. Hierarhias alla ja üles liikumise sõlmkohana valitses instituudis pingeline konkurentsimeeleolu. Aastatel 1984–1986 direktori kohusetäitja olnud Aare Laanemäe on oma mälestuste põhjal kirjutanud raamatu "Ussipesa Tõnismäel ja teisi meenutusi." Raamatu kirjutamise ajendist kirjutab ta nii: "Vajadus ... kirjapanekuks tulenes tollal läbi elatud alandusest ja häbist, mis mulle PAI-s osaks sai."

Instituut asus Tallinnas aadressil Tõnismägi 16. Viiekorruselises hoone projekteeris Aleksandr Vladovski, selles pidi olema 11 korterit arstidele. Hoone sai valmis Nõukogude okupatsiooni alguses juulis 1940, sinna majutati väikeste ümberehituste järel partei- ja administratiivasutused. Ideoloogiliste asutuste majutamiseks kasutati hoonet ka Saksa okupatsiooni ajal ja pärast sõda. 

## Viited

## Välislingid
*EKP Keskkomitee Partei Ajaloo Instituut (1945 - 1991), The National Archives of Estonia
Eestirootslaste Kultuuri Selts

**Eestirootslaste Kultuuri Selts** (rootsi keeles *Samfundet för Estlandssvensk Kultur*)  aastal 1988 Haapsalus asutatud selts, mille moodustasid Eestis elavad rootslased (eestirootslased).

Seltsi eesmärk oli ühendada eestirootslasi ja teisi, kes on eestirootslaste kultuurist huvitatud. Selts tegeles ka eestlastele rootsi keele õpetamisega, nt aastal 1990 avati Noarootsi Gümnaasiumis rootsi keele süvaõppeklass.

Aastal 1993 taasasutati seltsi eestvõttel Paslepa Rahvaülikool (praegu Haapsalu Rahvaülikool).

## Viited
Port Isaac

**Port Isaac** (korni keeles *Porthysek*) on väike maaliline kaluriküla Suurbritannias Edela-Inglismaal Cornwalli rannikul. 

Alates 1980. aastatest on külas tehtud mitmesuguste telesarjade taustavõtteid, kaasa arvatud telesari "Doc Martin".

## Galerii

Pilt:2006-07-08.Port Isaac, Cornwall, England.JPG|

Pilt:National coastal path - geograph.org.uk - 1504122.jpg|
Pilt:Port Isaac from Lobber Point - geograph.org.uk - 721797.jpg|
Pilt: Tregardock Waves - geograph.org.uk - 275248.jpg|


## Välislingid
Seitsme Saare Vabariik

**Seitsme Saare Vabariik** (kreeka keeles *Επτάνησος Πολιτεία*, itaalia keeles *Repubblica Settinsulare*) oli vabariik Joonia saartel, mis eksisteeris aastatel 1800–1807 ning 1807–1815. 

## Ajalugu
Riik oli esimesel perioodil Osmanite riigi ja Venemaa protektoraat (vene keeles *Республика Семи Островов*), teisel perioodil oli see Esimese Prantsuse Keisririigi protektoraat (prantsuse keeles *République Septinsulaire* või *République des Sept-Îles*).

See oli kreeklaste esimene võimalus vähemalt osalisekski autonoomiaks pärast Bütsantsi viimase jäänuse Morea despootkonna alistumisest Osmanite riigile 15. sajandi keskel.

Pärast Esimesse Prantsuse Keisririigi lõppu sai Seitsme Saare Vabariigi järglaseks Joonia Saarte Ühendriik.

## Saared
Vabariiki kuulus seitse saart:
*Korfu (*Corfu*)
*Paxoí (*Paxo*)
*Lefkáda (*Santa Maura*)
*Kefalloniá (*Cephalonia*)
*Ithaka 
*Zákynthos (*Zante*)
*Kýthira (*Cerigo*)
Aru tänav (Tartu)

**Aru tänav** on tänav Tartus Raadi-Kruusamäe linnaosas.

Ta algab Nurme tänavalt, millest teisel pool on Kalmistu tänav, ja lõpeb Muru tänaval. Tänav on 375 meetri pikkune.
Aroonia tänav

**Aroonia tänav** on tänav Tartus.

Tänav algab Sanatooriumi tänavalt, teeb pöörde vasakule ja lõpeb Tervise tänaval. Tänava pikkus on 160 meetrit.
Helen Hunt

**Helen Elizabeth Hunt** (sündinud 15. juunil 1963 Californias Culver Citys) on ameerika filminäitleja, -režissöör ja stsenarist.

Ta on tuntud filmidest "Bobby", "Mida naised tahavad", "Enam paremaks minna ei saa", "Anna edasi", "Kaldale uhutud" jne.

Tema esimene lavastatud film oli 2007. aasta "Juhuslik kohtumine". Kuid juba varem oli ta lavastanud mitu seriaali "Hull sinu järele" jagu. Ta on lavastanud seriaali "Californication" kaks jagu.

1994. aastast oli Hunt lähisuhtes Hank Azariaga. Nad abiellusid 1999. aastal ja lahutasid abielu 17 kuud hiljem. Azaria on üks "Simpsonite" näitlejatest ja Huntki mängis 1998 ühes "Simpsonite" jaos.

2001. aastast oli tema elukaaslane režissöör Matthew Carnahaniga, neil on 2004. aastal sündinud tütar. Paar kolis lahku 2017.

## Tunnustus

Peaosa täitmise eest seriaalis "Hull sinu järele" oli Hunt nomineeritud Emmy auhinnale komöödianäitlejatari kategoorias igal aastal 1993–1999 ning võitis Emmy neist neljal viimasel aastal. Kuldgloobusele oli ta nomineeritud muusikali- või komöödianäitlejatari kategoorias igal aastal 1993–1998 ning võitis auhinna 1994., 1995. ja 1997. aastal.

1998 pälvis Hunt naispeaosatäitja Oscari ja Kuldgloobuse filmiga "Enam paremaks minna ei saa".

2013. aastal oli ta nomineeritud Oscari, Kuldgloobuse ja BAFTA auhinnale naiskõrvalosatäitja kategoorias filmi "The Sessions" eest. Ta ei võitnud neist ühtki.
Marina Stepnova

**Marina Stepnova** (neiupõlvenimi **Marina Rovner**, esimesest abielust **Marina Konetskaja**; vene keeles *Марина Львовна Степнова*; sündinud 2. septembril 1971 Jefremovis Tula oblastis) on vene kirjanik, toimetaja ja tõlkija.

Ta sündis Jefremovis Tuula oblastis sõjaväelase ja arsti tütrena. 1981. aastal asus perekond ümber Chișinăusse, kus ta lõpetas Kišinjovi 56. Keskkooli. Seejärel õppis ta kolm aastat Chișinău ülikooli filoloogiateaduskonnas, kuid lõpetas Maksim Gorki nimelise Kirjandusinstituudi. Kirjandusinstituudis aspirantuuris olles uuris ta Aleksandr Sumarokovi loomingut: "Масонские мотивы в переложениях псалмов А. П. Сумарокова" ("Vabamüürlaslikke motiive A. P. Sumarokovi psalmide ümberjutustustes"), mis avaldati 2000. aastal raamatus "Масонство и русская литература ХVIII — начала ХIХ в.".

Ta on rumeenia keele tõlkija. Tema lühiproosat on avaldanud ajakirjad Naša Ulitsa, Novõi Mir, Zvezda ja Snoob. 

2005. aastal ilmus tema esikromaan "Kirurg". 

2011. aastal ilmunud romaan "Lazari naised" on 2012. aastal välja antud ka eesti keeles: kirjastuse Tänapäev raamatusarjas "Punane raamat".

## Isiklikku
Tema vend Vjatšeslav Rovner on väljaande XXL peatoimetaja. Tema esimene abikaasa Arseni Konetski on kirjanik.
Savi tänav

**Savi tänav** on tänav Tartus Tammelinnas.

See algab Raja tänavalt ja kulgeb lõunasse, ristub Muuluka tänavaga (vasemalt) ja Haraka tänavaga (paremalt), pöördub edelasse, ristub Tamme põiguga (vasemalt) ja Haki tänavaga (paremalt), pöördub taas lõunasse, ristub Tuvi tänavaga (paremalt) ning lõpeb Aardla tänaval.

Tänava pikkus on 885 meetrit.
Joonia Saarte Ühendriik

**Joonia Saarte Ühendriik** (kreeka keeles *Ηνωμένον Κράτος των Ιονίων Νήσων* (Inoménon Krátos ton Ioníon Níson), itaalia keeles *Stati Uniti delle Isole Ionie*) oli aastatel 1815–1864 Joonia saartel Kreekas eksisteerinud riik ning Suurbritannia ja Iirimaa Ühendkuningriigi protektoraat, Seitsme Saare Vabariigi järglane.

Ühendriik asus tänapäeva Kreeka aladel ning anti 28. mail 1854 (vastavalt Londoni rahulepingule) kingitusena üle Kreeka kuningriigile pärast Oldenburgide dünastiast kuninga (Geórgios I) valimist Kreeka troonile.

## Viited
Henri Hang

**Henri Hang** (28. august 1991 Rakvere – oktoober/november 2024 Vinni vald) oli Eesti jalgpallur. Endine noortekoondislane mängis klubijalgpalli Esiliigas Rakvere JK Tarva meeskonnas. Positsioonilt oli ta ründaja, keda on varasematel aastatel kasutati ka äärekaitsjana. 

## Klubikarjäär
Jalgpallurikarjäär algas Rakvere FC Floras, läbimurre meestesarja tuli 2007 VJK Rakvere ridades. Noorteaja üheks märkimisväärsemaks saavutuseks oli U-19 Eliitliiga pronksmedal Marko Lelovi käe all aastal 2008.

Nii 2011 kui ka 2012 on Hang olnud oma liiga väravalööjate edetabelis 7. kohal, mis on tähendanud klubi siseselt paremuselt teist kohta. 2011 II liiga ida/põhi tsoonis 14 tabamust, 2012 aga Esiliigas 13 väravat. 2011 hooaeg kulmineerus II liiga võiduga ja Rakvere JK Tarva tõusuga Esiliigasse. Võideti ka II liiga turniir EJL-i Aastalõputurniiri raames. 2012 aasta lõppes Esiliiga pronksmedaliga.

2013. ja 2015. aastal tuli Hang Rakvere JK Tarvas koosseisus Esiliigas neljandaks. Kui Tarvas mängis 2016. aastal Premium liigas, osales Hang mängudes 5 korral vahetusmängijana. 2017. aastal tuli ta klubi koosseisus Esiliigas pronksmedalile.

### Mängud aastate lõikes

liigamängude arvestus 

## Mängud noortekoondises
* 28.03.2008 Debüüt Eesti U18 koondises sõpruskohtumises Läti eakaaslastega –  Läti U-18 6:0 Eesti U18   Kokku pidas Hang U18 koondises 3 mängu.

* 12.05.2009 Debüüt Eesti U19 koondises koduses sõpruskohtumises Austria U19 koondisega –  Eesti U19 0:4   Kokku pidas Hang U19 koondises 5 mängu.

## Saavutused
### Meeskondlikud
*  Esiliiga EMV
** Pronks 2012 – Rakvere JK Tarvas
** Pronks 2017 – Rakvere JK Tarvas
*  Eesti üliõpilaste meistrivõistlused saalijalgpallis
** Üliõpilasmeister 2013 – Tallinna Tehnikakõrgkool 

## Varia
Kogu mängijakarjäär kulges Henri Hangul kohalikus Rakvere jalgpalliklubis. Vaid 24. märtsil 2009 mängis ta 26 minutit U-19 Eliitliigat Valga FC Warrioris, lüües ka ühe värava. (U-19 Valga FC Warrior – U-19 TJK Legion 4:1) 

## Surm
Hang oli teadmata kadunud alates 2024. aasta oktoobri lõpust. Ta leiti surnuna 8. novembri pärastlõunal Vinni vallas.

## Viited

## Välislingid
*JK Tarvas endine mängija Henri Hang leiti surnuna. virumaateataja.postimees.ee, 8. november 2024.
Kodakirik

**Kodakirik** on mitmelööviline kirikutüüp, kus löövid erinevalt basiilikast on pikihoones võrdse kõrgusega ja kaetud ühise katusega. Kodakirikuga sarnaneb saalkirik, mis on ühelööviline ja enamasti võlvita.
Edie McClurg

**Edith Marie McClurg** (sündinud 23. juulil 1951 Kansas Citys Missouri osariigis) on Ameerika Ühendriikide näitleja ja koomik.

McClurgil on magistrikraad Syracuse'i ülikoolist. Ta on näidelnud filmides ja telesarjades üle 40 aasta.

McClurg on teinud filmides ja telesarjades palju tähelepanuväärseid kõrvalrolle, eriti 1980. ja 1990. aastatel. Ta on mänginud sellistes tuntud filmides nagu "Carrie" (1976), "Ferris Buelleri vaba päev" ("Ferris Bueller's Day Off"; 1986), "Lennukid, rongid ja autod" ("Planes, Trains and Automobiles"; 1987). Samuti on ta andnud oma hääle mitmele animafilmitegelasele ning töötanud raadios.

Lisaks mängufilmidele on McClurg mänginud mitmetes telesarjades, sealhulgas "Small Wonder" (1985–1987), "The Hogan Family" (1986–1991) ja "Seitsmes taevas" ("7th Heaven"; 1996–2006). Ta on teinud häälenäitlejatööd mitmes animafilmis ja -sarjas; 2013. aastal mängis ta animafilmis "Lumekuninganna ja igavene talv" ("Frozen") Gerdat.

## Välislingid
*
Homopolümeer

**Homopolümeer** on ühe lähteaine (monomeeri) polümerisatsioonil moodustuv polümeer. Kui polümeeri molekulis esinevad vaid ühele monomeerile vastavad elementaarlülid, siis on tegu homopolümeeriga, mille üldvalem on –(A–)n. Homopolümeer saab olla hargnemata ahelatega ( –A–A–A–A–A–A– ), või mitmeti hargnenud ahelatega, seejuures ka täht- ja gloobulitüüpi.

Homopolümeeri nimetus viitab tihti lähtemonomeerile, näiteks polüstüreen, polüetüleen, polüvinüülkloriid jmt.

Glükoosist tulenevate elementaarlülidega homopolüsahhariidid on looduses laialt levinud biopolümeerid. Need on tselluloos, milles esinevad hargnemata ahelad, ja tärklis, mille puhul esinevad nii hargnemata kui ka hargnenud ahelad, ning glükogeen, mis on eriti suure hargnemisega gloobulitüüpi molekul. 

Mitme lähteaine ühisel polümeerimisel saadav aine on kopolümeer. 

## Vaata ka
*Polümeer
*Polümerisatsioon
*Kopolümeer
Püha Jüri kompanii

__NOTOC__
**Püha Jüri kompanii** (itaalia keeles *Compagnia di San Giorgio*) nimetuse all on tuntud kolm Püha Jüri lipu all võidelnud palgasõdurite väesalka XIV sajandi Itaalias.

## Esimene Püha Jüri kompanii – Lodrisio Visconti (1339)

Esimene Püha Jüri kompanii nime kandev väesalk (umbes 6500 meest) formeeriti 1339. aastal Lodrisio Visconti poolt osalemaks Parabiago lahingus (21. veebruar 1339). Väesalk purustati Parabiago lahingus, kus legendi järgi osales ka pilvelt alla ratsutanud Püha Ambrosius.

## Teine Püha Jüri kompanii – Ambrogio Visconti (1365)
Teise Püha Jüri kompanii moodustas 1365. aastal Bernabò Visconti vallaspoeg Ambrogio Visconti. Väesalk purustati Bergamo mässu ajal 1374. aastal.

## Kolmas Püha Jüri kompanii – Alberico da Barbiano (1377)
 
Suurima tuntuse saavutas Alberico da Barbiano poolt 1377. aastal moodustatud Püha Jüri kompanii. Selles peaasjalikult itaallastest koosnevas väesalgas võitlesid teiste seas kondotjeerid Braccio da Montone, Muzio Attendolo Sforza, Ugolotto Biancardo, Jacopo dal Verme, Facino Cane, Ottobono Terzi ja Ceccolino da Michelotti.

Alberico kompaniis edendati ratsaväe lahinguvarustust ja taktikat, suurt tähelepanu pöörati lahingulisele ettevalmistusele. Algselt paarisajast mehest koosnev väesalk suurenes peagi umbes 4000 võitlejaga väeosaks.  Esimene "tööleping" (itaalia keeles *condotta*) sõlmiti 1378. aastal Milano valitseja Bernabò Viscontiga.

Alberico da Barbiano väesalk toetas paavst Urbanust tema võitluses vastupaavst Clemens VII vastu.

## Kirjandus
* Ercole Ricotti, Storia delle compagnie di ventura in Italia, ed. Giuseppe Pompa, Torino, 1847.
Jaan Lutsar (maadleja)

**Jaan Lutsar** (sündinud 18. jaanuaril 1972 Tartus) on eesti judoka ja judotreener.

Ta on lõpetanud 1991. aastal Eesti Spordigümnaasiumi ja 1996. aastal Tallinna Pedagoogikaülikooli, kus õppis kehakultuuri.

Ta on töötanud 1996. aastast treenerina Tallinna Kesklinna Spordikoolis, Pirita Spordikoolis ja judoklubis Aitado.  

## Isiklikku
Tema isa Andres Lutsar oli Eesti judoliikumise rajaja, sportlane ja judotreener; ema Aime Lutsar oli eesti näitleja, lavastaja ja näitejuht.

## Välislingid
*
Reno jõgi

**Reno** (bologna murdes *Raggn*, ladina keeles *Rhenus*) on jõgi Põhja-Itaalias Emilia-Romagnas. Reno on pikkuselt Itaalia kümnes jõgi. Suurim linn jõe orus on Bologna.

Jõe keskmine aastane vooluhulk suudmes on 95 m³/s, lättel 25 m³/s. Suurim registreeritud vooluhulk suudmes on 2300 m³/s, üleujutuste ajal on tavaline vooluhulk umbes 1000 m³/s.

Reno oli Po lisajõgi kuni XVIII sajandi lõpuni. 1797. aastal muudeti kaitseks üleujutuste eest jõe sängi.

Reno kallastel asuvad järgmised asulad: Porretta Terme, Vergato, Marzabotto, Sasso Marconi, Casalecchio di Reno, Bologna, Cento, Argenta.

## Galerii

File:Reno a Molinella.JPG
File:Fiume-Reno-BO.jpg
File:Reno a Casalecchio di Reno (BO).jpg


## Viited

## Välislingid

*Ajalooline ja geograafiline info (itaalia keeles)
Ortvin Sarapuu

**Ortvin Sarapuu** (inglise keeles ka **Ortvin Sarapu**; 22. jaanuar 1924 Narva – 13. aprill 1999 Auckland, Uus-Meremaa) oli eesti rahvusest Uus-Meremaa maletaja.

Ta lõpetas 1942. aastal Narvas gümnaasiumi. Ta tuli 1940. aastal Eesti koolinoorte esivõistlustel teiseks. 

Teise maailmasõja ajal 1943. aastal siirdus ta Soome ja sealt edasi Taani. Ta oli Kopenhaageni meister males 1946. aastal.

1950. aastast elas ta Uus-Meremaal. Ta on kokku 20-kordne Uus-Meremaa meister males.

Ta on osa võtnud 10 maleolümpiast (Uus-Meremaa võistkonna koosseisus). 1966. aastal võitis ta Aucklandis FIDE tsooniturniiri ja osales 1967. aastal Sousse'is tsoonidevahelisel turniiril, saavutades 21. koha. 

Ortvin Sarapuu Morphy arv oli 4.

## Mälestused
*"Minu malelugu". Inglise keelest tõlkinud Otto Lahi. Kupar. Tallinn 1998. 178 lk

## Tunnustus
*1966 Rahvusvaheline meister
*1980 Briti impeeriumi orden (MBE)

## Kirjandus
*Margus Sööt. "Kuulsaim eestlasest malemeister väljaspool Eestit – Ortvin Sarapuu". Eesti Päevaleht nr 25, 21. juuni 2007. Lk 6

## Välislingid
* 
*TLÜAR väliseesti isikud
Sam J. Jones

**Samuel Gerald Jones** (sündinud 12. augustil 1954 Chicagos) on Ameerika Ühendriikide näitleja.

## Välislingid
*
Pat Finn

**Pat Finn** (õieti **Patrick Cassidy Finn**; 31. juuli 1965 Evanston Illinois – 22. detsember 2025 Los Angeles) oli Ameerika Ühendriikide näitleja.

Ta mängis muuhulgas komöödiasarjas "Murphy Brown", "The Middle", "Sõbrad, "Kolmas kivi päikesest" jt. Lisaks mängis ta filmides nagu "Kutt, kus mu auto on?", "It’s Complicated" ja "Space Buddies".

## Välislingid
*
Kotzebue tänav

**Kotzebue tänav** [kotsebu:] on tänav Tallinnas Põhja-Tallinna linnaosas Kalamaja asumis. Kotzebue tänav algab Põhja puiestee ja Suurtüki tänava ristmikult ja lõpeb Vabriku tänava ja Kopli tänava ristmikul. Tänavaga ristub Vana-Kalamaja tänav. Kotzebue tänav on 463 meetri pikkune ja kannab numbrit 7840564.

Tänava rajamise täpne aeg 19. sajandi teisel poolel pole teada, kuid Johann Friedrich Eurichi koostatud 1879. aasta kaardil on Kotzebue tänava vanem osa juba peale märgitud. Esmalt võeti kasutusele tänava Põhja puiestee ja Vana-Kalamaja tänava vaheline lõik, mida seejärel pikendati Kopli tänavani.

## Tänava nimi
Kotzebue tänav on saanud nime majaomaniku ja kirjaniku August von Kotzebue ning tema järglaste järgi, kelle maja asus tänava alguses.

Tänava saksakeelne nimi oli *Kotzebuestraße* ja venekeelne *Коцебуская улица*.

25. mail 1939 liideti Kotzebue tänav Suurtüki tänavaga., kuna Kotzebue tänav oli Suurtüki tänava jätk). 22. aprillil 1960 nimetati kogu Suurtüki tänav Johannes Käsperti järgi ümber **Johannes Käsperti tänavaks**. 

Suurtüki tänava nimi taastati 2. juulil 1987, millest lahutati uuesti **Kotzebue tänav** 3. augustil 1990.

## Tänava hoonestus
Suurem osa tänava ajaloolisest hoonestusest hävis märtsipommitamises 1944. aastal. 

Kotzebue tänaval asuvad: 

*Eesti Kunstiakadeemia peahoone; Eugen Habermanni poolt 1932. aastal tehasehooneks projekteeritud hoone on arhitektuurimälestisena muinsuskaitse all, Põhja puiestee 7 / Kotzebue 1,
*Kalamaja raamatukogu, Kotzebue 9,
*Kalamaja muuseum (Tallinna Linnamuuseumi filiaal); Herbert Johansoni poolt 1932.–1934. aastal Hans Einbergi elamuks projekteeritud hoone, Kotzebue 16.

## Viited

## Välislingid
*Eesti Kunstiakadeemia
*Kalamaja muuseum
*
*Fotis.ee: Hoone Vabriku ja Kotzebue tänava nurgal (praegu Vabriku tänav 2) aastal 1958 (fotograaf Vladimir Gorbunov).
Satelliitringhääling

**Satelliitringhääling** on ringhääling, mida edastatakse tehiskaaslaste kaudu. Enamasti mõeldakse selle all tehiskaaslaste kaudu edastatavaid satelliittelevisiooni või satelliitraadio programme.
Lillepott

**Lillepotiks** nimetatakse mitmesuguse suuruse ja kujuga anumaid, milles hoitakse ja kasvatatakse taimi kunstlikes  tingimustes, näiteks toas. Sellised anumad võivad olla tehtud eri materjalist, kõige sagedamini on need keraamilised, plastist, puidust, metallist või klaasist.

Lillepoti all võib olla ka lillepotialus või ümber teine anum (lillepoti ümbris).

Erinevalt ehislillepotist on tavalisel lillepotil põhjas üks või mitu drenaažauku vee äravooluks. Drenaažaugud on vajalikud selleks, et taime või lille juured ei läheks liigsest üleniisutamisest mädanema. Äravooluavad teevad võimalikuks ka taimejuurte toitmise mulla kaudu altpoolt, kui valada vesi lillepotialusele. 

Lillepotte võib kasutada mitmesuguseks otstarbeks, näiteks taimede transportimiseks, istikute kasvatamiseks, taimede kasvatamiseks ruumis ja ruumipuudusel või muul põhjusel õues, külmakartlike taimede ületalve pidamiseks.

Väga suuri potte kasutatakse ka soojalembeste troopikataimede kasvatamisel külmemas kliimas kas botaanikaaias või kasvuhoones. 

Lillepotid on kasutusel juba sajandeid. Muistsed egiptlased kasutasid neid taimede transportimiseks ühest kohast teise. Muistsed roomlased hakkasid tooma taimi ruumi sisse külmadel aastaaegadel. 18. sajandil kasutati lillepotte leivapuu seemnete transportimiseks Tahitilt Lääne-Indiasse.


Flowerpot_1.jpg|Keraamiline lillepott
Blumentopf_Kunststoff.jpg|Plastlillepott koos lillepotialusega
Orchideentopf.jpg|Plastist orhideepott
Flower pots.jpg|Lillepotiümbrised 


## Vaata ka
*Taimsed koekultuurid

## Välislingid

*Agneta Ullenius, "Aed pottides", 2008, ISBN 9789985643624
Eestimaa Õlikonsortsium

**Eestimaa Õlikonsortsium** on aastatel 1927–1940 pausidega Eestis Sillamäel tegutsenud ettevõte, mis toetus Rootsi kapitalil.

Esimene Sillamäe õlivabrik alustas tööd 1928. aastal ning selle võimsus oli 50 t õli ööpäevas. Pärast majanduslikku kitsikust jätkas konsortsium tööd 1936. aastal. Aastal 1938 ehitas konsortsium teise õlivabriku, mille võimsus oli 150 t õli ööpäevas. 

Ettevõttes töötas näiteks 1939. aastal 870 inimest.

Natsionaliseeritud Eestimaa Õlikonsortsiumi direktoriks nimetati 12. oktoobril 1940 Alfred Velga. 12. oktoobri 1940. aasta Eesti NSV ajutise Ülemnõukogu Presiidiumi seadlusega nimetati Eestimaa Õlikonsortsium, sms Viktor Kingissepa nimeliseks põlevkivitööstuseks.

## Viited
Eestimaa Töölisühingute Keskliit

**Eestimaa Töölisühingute Keskliit** (lühend **ETK**) oli aastatel 1927–1940 Eesti ametiühinguid ühendav liit.

Aastatel 1927–1935 oli keskliit parempoolsete sotsialistide käes. Pärast ETK-i 5. kongressi said etteotsa ka vasakpoolseid sotsialiste.

Aastal 1939 nimetati ETK ümber **Eestimaa Töövõtjate Kutseühingute Keskliiduks**. Aastal 1940 kandis lühikest aega ka nime **Eestimaa Ametiühingute Keskliit**.

## Vaata ka
*Eesti Ametiühingute Keskliit (asutatud 1990)

## Viited
Eesti-Saami Ühendus

**Eesti-Saami Ühendus** (lühend **ESÜ**, harvem nimetatud *Eesti-Saami Selts*, põhjasaami keeles *Eestilaš-sápmelaš oktavuohta*) oli aastal 1988 Tallinnas asutatud kultuuriühendus, kuhu kuulusid saami kultuurist huvitatud ja seda uurivad inimesed. 

Eesti-Saami Ühenduse põhikirja järgi oli  ühenduse eesmärk "eesti ja saami, ent ka teiste arktiliste rahvaste vaimuvara uurimine, kogumine, säilitamine ja tutvustamine".

Eesti-Saami Ühenduse eestvõttel on Eestis peetud muu hulgas saami kultuuri päevi, seminare, konverentse ning korraldatud kontserte. 

Eesti-Saami Ühenduse tegevus lõpetati formaalselt aastal 2012.

## Viited

## Välislingid
*Ühenduse koduleht
Eesti Ungari Selts

**Eesti Ungari Selts** (lühend: **EUS**) on 1990. aastal asutatud kultuuriselts, mis ühendab Eestis elavaid ungari kultuurist huvitatuid ja ungarlasi. 

Eesti Ungari Seltsi, Ungari Instituudi ja Eestimaa Ungarlaste Ühingu (ka: M. Munkacsy Ungari Kultuuri Selts) ühisettevõtmiseks on Eestis ungari rahvuslike tähtpäevade tähistamine.

Eesti Ungari Selts on 1993.aastast andnud välja ajakirja Csillag ('täht').

## Vaata ka
* Ungari Kultuuriselts
* Eesti ungarlased

## Viited
Eestimaa Rahvuste Ühendus

**Eestimaa Rahvuste Ühendus** (ebatäpselt *Eestimaa Rahvaste Ühendus*, lühend ERÜ) on aastal 1988 esimesel Eestimaa Rahvuste Foorumil asutatud organisatsioon. 

ERÜ asutati seetõttu, et Eesti vähemusrahvused saaksid ühiselt toetada Eesti taasiseseisvumisprotsessi. 

ERÜ eesmärk on põhikirja järgi muu hulgas esindada Eesti vähemusrahvuste huve, säilitada, arendada ja tutvustada nende kultuuri.

Eestimaa Rahvuste Ühenduse asutamise kuupäevaks loetakse 24. septembrit 1988 – päeva, mil toimus esimene Eestimaa Rahvuste Foorum. Ühendusse kuuluvate Eestis elavate etniliste rühmade esindajad otsustasid teadlikult ja vabatahtlikult toetada eestlaste võitlust riikliku iseseisvuse eest. Tunnustamaks ühe esimese kodanikuühenduse tegevust Eesti omariikluse taastamisel ja sellele järgnenud konstruktiivset koostööd Eesti Vabariigi hüvanguks, on rahvastikuminister kuulutanud 24. septembri Eesti rahvusvähemuste päevaks.

Eestimaa Rahvuste Ühendust on juhtinud Hagi Šein, Ants-Enno Lõhmus, Timur Seifullen ja Jaak Prozes. 2008. aastal valiti organisatsiooni taas juhtima ERÜ aupresident Timur Seifullen.

## Viited

## Välislingid
*ERÜ koduleht - rahvused.ee
Eesti Põllumeeste Keskliit

**Eesti Põllumeeste Keskliit** (inglise Central Union of Estonian Farmers; varasema nimega *Eestimaa Põllumajandustootjate Keskliit*) oli 1990. aastal asutatud katusorganisatsioon, mis ühendas põllumajandustootjaid, kes tootsid üle 70 % Eesti põllumajandus­toodangust. 

8. juunil 2017 ühines Keskliit Eesti Põllumajandus-Kaubanduskojaga.

Keskliidu eesmärgid olid põhikirja järgi muu hulgas Eesti põllumajanduse ja maaelu edendamine, keskliitu kuuluvate liikmete majanduslike ja erialahuvide kaitsmine, ühistegevuse arendamine, keskkonnasõbralikule ja loodussäästlikule majandamisele kaasa aitamine.

Eesti Põllumeeste Keskliidu liikmeteks on maakondlikud organisatsioonid ja erinevate põllumajan­dusharude üleriigilised ühendused.

## Vaata ka
*Eesti Põllumeeste Keskselts

## Viited

## Välislingid
*Katusorganisatsiooni koduleht (vaadatud 01.02.2013)
Eddie Izzard

**Eddie Izzard** (õieti **Edward John Izzard**; sündinud 7. veebruaril 1962 Adeni koloonias) on Briti näitleja ja koomik.

## Välislingid
*
Richard Kind

**Richard Bruce Kind** (sündinud 22. novembril 1956 Trentons New Jerseys) on Ameerika Ühendriikide näitleja.

## Välislingid
*
Janeane Garofalo

**Janeane Marie Garofalo** (sündinud 28. septembril 1964 Newtonis New Jersey osariigis) on Ameerika Ühendriikide koomik, filmi- ja seriaalinäitleja.

## Välislingid
*
Greg Cipes

**Greg Cipes** (õieti **Gregory Michael Cipes**; sündinud 4. jaanuaril 1980 Coral Springsis Floridas) on Ameerika Ühendriikide tele- ja filminäitleja, *[[reggae]]*- ja hiphopmuusik ning elukutseline surfar.

## Välislingid
*
194 eKr

**194. aasta eKr**

## Sündmused
*Vana-Rooma konsuliteks olid Publius Cornelius Scipio Africanus ja Tiberius Sempronius Longus.
*Rooma riik alistas teist korda Mediolanumi.

## Sündinud

## Surnud
*Eratosthenes, vanakreeka matemaatik, poeet, atleet, geograaf ja astronoom
522 eKr

**Aasta 522 eKr**

## Sündmused
*Usurpaator Gaumata, kes väitis end olevat Kyros II poeg, haaras enda kätte enamiku Pärsia suurriigist.

## Sündinud
*Pindaros, vanakreeka lüürik

## Surnud
*Kambyses II, Vana-Pärsia valitseja
443 eKr

**443. aasta eKr**

## Sündmused
*Vana-Rooma konsuliteks olid Marcus Geganius Macerinus ja Titus Quinctius Capitolinus Barbatus
*Perikles valiti esimest korda esimeseks strateegiks, kokku oli ta selles ametis 15 korda, olles sisuliselt Ateena juht

## Sündinud
* 

## Surnud
*Pindaros
Eesti Vähiliit

**Eesti Vähiliit** on mittetulundusühing, mis on asutatud 1992. aastal ning mis tegeleb vähktõvevastase võitluse ja selle edendamisega.

1997. aastast on Eesti Vähiliit katusorganisatsioon, kuhu teiste seas kuuluvad näiteks Eesti Onkoloogide Selts ja Eesti Onkoloogiaõdede Ühing.

Eesti Vähiliit on Eesti Puuetega Inimeste Koja liige.

Eesti Vähiliidu asutaja ning liidu esimene president ja hilisem aupresident oli onkokirurg Väino Rätsep. 2024. aasta seisuga on liidu president Vahur Valvere.

## Viited

## Välislingid
*Katusorganisatsiooni koduleht (vaadatud 01.02.2013)
AS Eesti Viljasalv

**AS Eesti Viljasalv** on ettevõte, mis varem oli Eesti Põllumajandusministeeriumi haldusalas.

Ettevõte tegeleb muu hulgas teravilja- ja jõusöödatoodete müügi ja ostuga, samuti analüüsib teravilja ja teraviljasaaduste kvaliteeti.

Ettevõtte ajalugu ulatub 1937. aastasse, mil asutati **Riigi Viljasalv**. Aastal 1940 lõpetas see tegevuse. Riigiettevõte taasasutati 1992. aastal. Aastast 1998 kannab ettevõte praegust nime (**AS Eesti Viljasalv**). 

Aastal 2006 müüs Eesti riik oma ettevõttesse paigutatud aktsiad.

## Viited

## Välislingid
*Ettevõtte koduleht (vaadatud 01.02.2013)
*https://www.digar.ee/viewer/et/nlib-digar:305308/275345/page/77
384 eKr

**Aasta 384 enne Kristuse sündi** ehk meie ajaarvamist. 

## Sündmused
*Vana-Rooma konsuliteks olid konsulivõimuga sõjatribuunid: Servius Cornelius Maluginensis, Publius Valerius Potitus Poplicola, Marcus Furius Camillus, Servius Sulpicius Rufus, Gaius Papirius Crassus, Titus Quinctius Cincinnatus.
*Antiikolümpiamängude võistlusprogrammi lisati võiduajamine varssadel.

## Sündinud
* Aristoteles
*Demosthenes

## Surnud
* ...
322 eKr

**Aasta 322 enne Kristuse sündi** oli 322. aasta enne meie ajaarvamist, Vana-Rooma ajaarvamise järgi 432 *[[ab urbe condita]]*.

## Sündmused
*Vana-Rooma konsuliteks olid Quintus Fabius Maximus Rullianus ja L. Fulvius Curvus.
*Algasid Diadohhide sõjad.
* ...

## Sündinud
* ...

## Surnud
*7. märts - Aristoteles
*Demosthenes
495 eKr

**Aasta 495 enne Kristuse sündi** ehk meie ajaarvamist. 

## Sündmused
* ...

## Sündinud
* Empedokles, kreeka filosoof, astronoom, matemaatik, füsioloog, psühholoog, zooloog ja arst

## Surnud
* ...
354 eKr

**Aasta 354 enne Kristuse sündi** ehk meie ajaarvamist. Tähistust 354 eKr on selle aasta kohta kasutatud alates varakeskajast, kui Euroopas sai valdavaks Anno Domini ajaarvamine.

## Sündmused
*Vana-Rooma konsuliteks olid Marcus Fabius Ambustus ja Titus Quinctius Pennus Capitolinus Crispinus.

## Sündinud
* ...

## Surnud
*Xenophon, vanakreeka ajaloolane ja kirjanik
36 eKr

**Aasta 36 enne Kristuse sündi** ehk meie ajaarvamist. 

## Sündmused
* 3. september – Sitsiilias puhkenud ülestõus Rooma vabariigi Teise triumviraadi vastu sai lõpu, kui ülestõusnute juht Sextus Pompeius oma laevastikuga Naulohose lahingus lüüa sai.
*Vana-Rooma konsuliteks olid Lucius Gellius Publicola, Marcus Cocceius Nerva, Lucius Nonius Asprenas.

## Sündinud
*Vipsania Agrippina

## Surnud
*...
Lari (täpsustus)

**"Lari"** võib tähendada mitut asja:
***[[Lari]]** on Gruusia valuuta
****Lari*** on kurvitsaliste alamselts
***[[Larid]]** on rahvas Iraanis
**lari keel on nende räägitav keel
*Lari vald on vald Itaalias Pisa provintsis
***[[Lari (eesnimi)|Lari]]** on soome mehenimi
Ilmatsalu tänav

**Ilmatsalu tänav** (saksa keeles *Ilmatzalsche Straße*) on tänav Tartus.

Ta algab Näituse ja Ludvig Puusepa tänava ristmikult ning lõpeb Betooni tänava ristmiku juures linnapiiril. Tänava pikkus on 1,16 km.

Tänav on nimetatud Tartu linnavolikogu otsusega 14. novembrist 1927.
Raamatukoguteadus

**Raamatukoguteadus** on raamatukogusid ja raamatukogundust uuriv teadusharu.

Raamatukoguteaduse ja infoteaduse suhe on erialateadlastele huvi all olnud kaua aega. Eksisteerib kaks peamist erinevat lähenemist:
*infoteadust ja raamatukoguteadust vaadeldakse kui kahte eri valdkonda
*raamatukoguteadust vaadeldakse osana infoteadusest

Ajalooliselt on raamatukogundus ja raamatukoguteadus kujunenud varem kui infoteadus (ja selle eelkäija dokumendiõpetus). 

## Vaata ka
*raamatukogude ajalugu
*raamatukoguteaduse mõisteid
Jüris Sahkur

**Jüris Sahkur** (sündinud 12. september 1990 Rakveres) on Eesti jalgpallur. 

Ta on Rakvere JK Tarva väravavaht, kes on mänginud mitu korda Eesti U19 noortekoondises ning kuulunud Eesti U23 meeskonda.
## Klubikarjäär
Jalgpalluritee sai alguse Rakvere FC Flora Jalgpallikoolis, noorteaega jäi ka hooaeg Tallinna FC Flora noortemeeskonnas, mil võideti oma vanuseklassi esikoht. Debüütkohtumise Eesti meeste meistrivõistluste Esiliigas (2007) tegi Sahkur Valga FC Warrioris. Järgnevad hooajad on kulgenud aga oma kodulinna meeskonnas mängides. 2008–2010 Rakvere FC Floras oli periood, kuhu jäid ka kohtumised Eesti Meistriliiga klubide Narva JK Trans (2009) ja FC Kuressaare (2010) ridades. Rakvere Flora oli sel ajal antud võistkondade duubelmeeskonnaks, mis võimaldas mängija üles-alla liikumise Esiliiga ja Meistriliiga vahel. Neil aastatel (2008–09) mängis Sahkur ka Eesti U19-noortekoondises.  

2011 muutus Rakvere jalgpalliklubi staatus, lõpetati Meistriliiga klubidele duubelmeeskonnaks olemine ja muutus ka võistkonna nimi – Rakvere Florast sai Rakvere Tarvas. Sellest ajast saadik on Sahkur etendanud Tarva esikinda rolli. 2012 hooajal lõi kohtumises Tartu SK 10-ga viimasel minutil nurgalöögijärgsest olukorrast jalaga värava, mis tõi mängu seisuks 1:1 – sellega ka mäng lõppes. Järgneval päeval teenis Sahkur Eesti U23 koondisekutse kohtumisele Norra eakaaslastega. Mängupäeval kuulus U23 koondise peatreeneri Urmas Kirsi põhikoosseisu Stanislav Pedõk ning Sahkuril tuli kohtumist pingilt jälgida.
Hooaeg lõppes Tarva väravavahile siiski positiivselt – Esiliiga pronksmedali ja Esiliiga Aastalõputurniiri esikohaga. 

2013. aasta suvel debüteeris Eesti U23 noortekoondises sõprusmängus Läti eakaaslastega, kuuludes Martin Reimi juhendatava koondise algkoosseisu. Rakvere JK Tarva mängija Jüris Sahkur oli ainuke koondisse kutsutud Eesti esiliiga meeskonna pallur. Ülejäänud koondislased teenisid kutse kas Eesti meistriliiga- või välisklubidest. Nii 2012 kui ka 2013 hooajal kogus Jüris Rakvere fännide aasta parima mängija valimistel paremuselt teise koguse hääli.

## Mängud noortekoondises
* 22.04.2008 Debüüt Eesti U19 koondises koduses sõpruskohtumises Taani eakaaslastega –  Eesti U-19 0:1 Taani U-19  
* 05.06.2013 Debüüt Eesti U23 koondises sõpruskohtumises Läti eakaaslastega –  Eesti U-23 0:2 Läti U-23  

## Saavutused
### Meeskondlikud
*  Esiliiga Eesti meeste MV
** Pronks 2012 – Rakvere JK Tarvas
** Esikoht aastalõputurniiril 2012 – Rakvere JK Tarvas
* Lääne-Virumaa meistrivõistlused
** Esikoht 2013 – RLV Massive

## Viited
Eesti Raamatukoguhoidjate Ühing

**Eesti Raamatukoguhoidjate Ühing** (lühend **ERÜ**) on Eesti raamatukogu- ja infotöötajate mittetulundusühing. Ühing ühendab ka raamatukogusid ning raamatukogundusest huvitatud füüsilisi ja juriidilisi isikuid.

Eesti Raamatukoguhoidjate Ühing loodi 1923, taasloodi 1988.

Ühingu eesmärk on raamatukogunduse arendamine, raamatukoguhoidjate kutsehariduse edendamine ning kutsehuvide kaitsmine Eesti Vabariigis.

2024. aastal oli ühingul 647 liiget.

## ERÜ struktuur
*Juhatus
*Toimkonnad
**Kogude toimkond
**Koolituse toimkond
**Terminoloogiatoimkond
**Vanaraamatu toimkond
**Lasteteeninduse toimkond 
*Töörühmad
**Uue mõtte töörühm

*Sektsioonid
**Erialaraamatukogude sektsioon
**Kooliraamatukogude sektsioon
**Maaraamatukogude sektsioon

*Klubid
**Noorteklubi
**Eks-klubi

*Piirkondlikud ühendused
**Tartumaa Kogu
**Võrumaa Ühendus
**Pärnumaa Ühendus

*Usaldusisikud maakondades
*Usaldusisikud raamatukogudes ja õppeasutustes

## Viited
Jake Wood

**Jake Wood** (õieti **Jacob Dylan Wood**; sündinud 12. juulil 1972 Westminsteris) on Briti näitleja.

## Välislingid
*
Eesti Uimastiseire Keskus

**Eesti Uimastiseire Keskus** (lühend: EUSK) on aastal 2001 loodud asutus, mis tegutseb Tervise Arengu Instituudi juures. EUSK kogub Eestis andmeid narkootikumide tarvitamise, ennetustöö ja narkopoliitika kohta. EUSKi töö on tihedalt seotud Euroopa Liidu analoogse keskusega – Euroopa Narkootikumide ja Narkomaania Seirekeskus (EMCDDA). 

EUSK asutati algul Eksperimentaalse ja Kliinilise Meditsiini Instituudi (EKMI) struktuuriüksusena. Aastal 2003 moodustati EKMI ja kahe teise asutuse baasil Tervise Arengu Instituut, mille koosseisu nüüd EUSK kuulub.

## Viited

## Välislingid
*Keskusest Tervise Arengu Instituudi kodulehel (vaadatud 01.02.2013)
Eesti Töölismuusika Liit

**Eesti Töölismuusika Liit** oli aastatel 1930–1941 töötanud töölismuusikaühinguid ühendanud keskne organisatsioon.

Organisatsioonile panid aluse Tallinna ja Pärnu töölismuusikaühingu liikmed.

Organisatsioon oli Austrias Viinis tegutsenud Töölismuusika Internatsionaali liige.

Aastal 1940 oli organisatsioonil u 300 liiget 12 ühingust.

Organisatsiooni tegevus lõppes pärast Rahva Kunstilise Isetegevuse Keskmaja loomist.

## Viited
Gaston Bachelard

**Gaston Bachelard** (27. juuni 1884 Bar-sur-Aube – 16. oktoober 1962 Pariis) oli prantsuse filosoof.

## Teosed
* *Essai sur la connaissance approchée.* Paris 1928. 
* *’Ètude sur l’évolution d’un problème physique: la propagation thermique dans les solides.* Paris 1928.
* *La Valeur inductive de la Relativité.* Paris 1929. 
* *Le Pluralisme cohérent de la chimie moderne.* Paris 1932. 
* *[[Le Nouvel esprit scientifique]].* Paris 1934.
* *L’Intuition de l’instant.* Paris 1935.
* *Les Intuitions atomistiques. Essai de classification.* Paris 1935. 
* *[[La Dialectique de la durée]].* Paris 1936. 
* *L’Expérience de l’espace dans la physique contemporaine.* Paris 1937.
* *La Formation de l’esprit scientifique. Contribution à une psychoanalyse de la connaissance objective.* Paris 1938.
* *La Psychanalyse du feu.* Paris 1938.
* *Lautréamont.* Paris 1940. 
* *[[La Philosophie du non]].* Paris 1940.
* *L’Eau et les rêves. Essai sur l’imagination de la matière.* Paris 1942. 
* *L’Air et les songes. Essai sur l’imagination du mouvement.* Paris 1943. 
* *La Terre et les rêveries de la volonté: essai sur l’imagination des forces*. Paris 1948. 
* *La Terre et les rêveries du repos: essai sur les images de l’intimité.* Paris 1948. 
* *Le Rationalisme appliqué.* Paris 1949. 
* *L’Activité rationaliste de la physique contemporaine.* Paris 1951. 
* *Le Matérialisme rationnel.* Paris 1953. 
* *La Poétique de l’éspace.* Paris 1957.
* *La Poétique de la rêverie.* Paris 1961. 
* *La flamme d’une chandelle.* Paris 1961.
* *La Poétique du Phénix.* Lõpetamata käsikiri. 

### Teosed eesti keeles
* "Ruumipoeetika" (*La poétique de l'espace*). Tõlkinud Kaia Sisask. Sari Avatud Eesti raamat, Vagabund, Tallinn 1999, 338 lk; ISBN 9985835395

## Kirjandus
* Haljand Udam, "Jooni Gaston Bachelard'i luuleteooriast" – Looming 1974, nr 9, lk 1543–57; ka H. Udami raamatus "Orienditeekond", sari Eesti Mõttelugu, nr 37, Ilmamaa, Tartu 2001, lk 316–336
* Mihkel Mutt, "Gaston Bachelard'i intiimne ruum" – Kunst ja Kodu 1980, nr 1; ka M. Muti raamatus "Kõik on üks ja seesama. Kirjandusest ja teatrist 1975–1985", Eesti Raamat, Tallinn 1986, lk 158–168
* Mihkel Mutt, "Gaston Bachelard'i vaated tulele" – Looming 1982, nr 5, lk 690–697; ka M. Muti raamatus "Kõik on üks ja seesama", 1986, lk 169–185
* Tõnu Õnnepalu, "Kodu tühjas ruumis" ("Ruumipoeetika" arvustus) –Eesti Päevaleht / Arkaadia 12. veebruar 2000, lk 9
* Vilen Künnapu, "Gaston Bachelard'i poeetiline astronoomia" ("Ruumipoeetika" arvustus) – Eesti Ekspress 17. veebruar 2000, lk B7
* Marek Tamm, "Eesti Bachelard" (filosoofi retseptsioonist) – Vikerkaar 2000, nr 5/6, lk 166–169
* Kaisa Reimand, "Ruumipoeetiline projekt" – kogumikus "Lend 2010. Tartu Kõrgema Kunstikooli valitud diplomitööd 2010", Tartu 2011 (Tartu Kõrgema Kunstikooli toimetised, nr 15). ISBN 9789985991565, lk 238-254 ja 626
Eesti Vabaharidusliit

**Eesti Vabaharidusliit** (lühend: EVHL) on aastal 1994 Tartus asutatud valitsusväline katusorganisatsioon, mis ühendab vabaharidusega tegelevaid ühendusi.

Põhikirja järgi on EVHLi eesmärgid on muu hulgas toetada rahva hariduslikke taotlusi, säilitada rahvuskultuuri traditsioone, levitada, toetada ja kaitsta vabahariduse ideid.

EVHL peab ennast aastatel 1924–1940 tegutsenud **Eesti Haridusliidu** traditsioonide jätkajaks.

EVHL volikogu on juhatanud Ivo Eesmaa, Reet Valgmaa ja Margit Düüna.

## Viited

## Välislingid
*Katusorganisatsiooni koduleht (vaadatud 01.02.2013)
Aso jõgi

**Aso** (ladinakeelne nimi *Asis*) on jõgi Kesk-Itaalias. 63 kilomeetri pikkune jõgi kulgeb peamiselt Ascoli Piceno ja Fermo provintside piiril.

Jõe läte asub Kesk-Apenniinides Sibillini mägedes Montemonacos, 950 meetri kõrgusel merepinnast. 

Aso paremkaldal on järgmised Ascoli Piceno provintsi omavalitsusüksused: Comunanza, Force, Rotella, Montedinove, Montalto delle Marche, Carassai, Montefiore dell'Aso. Enne Aadria merre suubumist voolab jõgi läbi Fermo provintsi piires olevate Campofilone ja Pedaso.

Jõe vasakkaldal on järgmised Fermo provintsi  omavalitsusüksused: Montefortino, Montefalcone Appennino, Santa Vittoria in Matenano, Montelparo, Monte Rinaldo, Ortezzano, Monte Vidon Combatte, Petritoli, Monterubbiano, Moresco, Lapedona, Altidona.
Comacina saar

**Comacina saar** (itaalia keeles *Isola Comacina*) on väike metsane saar, mis asub Como järves Itaalias. See on Como järve ainus saar ning asub läänekalda lähedal. Comacina kuulub Ossuccio valda.

587. aasta paiku asus saarel üks viimaseid Bütsantsi kindlusi langobardide võimu aluses piirkonnas. Pärast pikka piiramist lasid Authari juhitud langobardid kindluse kuberneril Franciol põgeneda keiser Justinianus I asevalitseja Narsese pealinna Ravennasse.

1919 anti saar Belgiale austusavaldusena kuningas Albert I-le. Järgmisel aastal saar tagastati.

Tänapäeval on Comacinal restoran, kohvik ja rida arheoloogilisi leiukohti.

## Välislingid
* Comacina veebileht
Tanaro

**Tanaro** (ladinakeelne nimi *Tanarus*) on jõgi Loode-Itaalias. Tanaro on pikkuselt Itaalia kuues jõgi ning valgla suuruselt Po, Tevere ja Adige jõe järel Itaalia neljas jõgi. Tanaro on Po suurim parempoolne lisajõgi.

Jõgi saab alguse Tanarello ja Nerone jõe ühinemiskohal Saccarello mäe nõlval Liguuria Alpides. 

Tanaro kallastel asuvad järgmised asulad: Ceva, Alba, Asti ja Alessandria.

402. aasta 6. aprillil toimus Asti lähistel Pollentia lahing. 

## Galerii

Pilt:I-AL-Alessandria9.JPG|
Pilt:I-CN-Alba11.JPG|
Pilt:I-CN-Govone.JPG|
Pilt:Tanaro 4.JPG|
Pilt:|


## Viited

## Välislingid
Taimegeograafia

**Taimegeograafia** ehk **fütogeograafia** on botaanika haru, samuti biogeograafia haru, mis tegeleb taimede levilate ja leviku uurimisega. 

Taimegeograafia alusepanijaks oli Alexander von Humboldt.

## Vaata ka
*zoogeograafia
Marge Nelk

**Marge Nelk** (sündinud 6. mail1975) on eesti kunstnik ja raamatukujundaja.
Ta on õppinud Tartu ülikoolis teoloogiat ja Tartu Kõrgemas Kunstikoolis fotograafiat.

Tartus Supilinnas elav Nelk on kujundanud raamatuid ja teinud segatehnikas fotokunsti. Tartu Kunstimaja galeristi Indrek Grigori sõnul saavad Nelgi digitaalsed kompositsioonid "oma efektsuse pinna graafilisest mitmekihilisusest, mis muudab kujutatud ruumi erakordselt sügavaks ja dünaamiliseks".

Nelgi näitusi on korraldatud Tartu Loomemajanduskeskuses ja Viljandis Kondase Keskuses. Tema teoseid on olnud müügil Tartu noore kunsti oksjoneil.

Marge Nelk on illustreerinud Kätlin Kaldmaa lasteraamatu "Lugu Keegi Eikellegitütre isast" (Tallinn: Ajakirjade Kirjastus, 2012), kujundanud Jaan Kaplinski teose "Santorini. Teekond Ayia Triadasse" (Tartu: Võluri Tagasitulek, 2012) ja Rein Rannapi CD "Hingelinnud" (Haabneeme: Klaveripoeg, 2011), samuti Mehis Heinsaare raamatu "Unistuste tappev kasvamine" (Tallinn: Menu Kirjastus, 2016).

Heinsaare raamatut arvustades kirjutas kriitik Põim Kama: "Kunstnik Marge Nelgi kirkad ja fantaasiaküllased illustratsioonid on elamus omaette. Olles nii Heinsaare kui ka Nelgi loominguga varem tuttav, on vaid üllatav, et kuidas need kaks talenti varem kokku ei saanud. Raske oleks nimetada kunstnikku, kes Heinsaare kummalisi ja kujundirohkeid maastikke paremini visualiseerida suudaks." 

Marge Nelki on käsitletud Leelo Lauritsa 2014. aastal ilmunud raamatus "Kütioru tillukesed asjad" (lk 59).

## Viited

## Välislingid
* Marge Nelgi kunstiblogi
* Heli Illipe-Sootak "Intervjuu: Marge Nelk" Reaktor, märts 2018
* Põim Kama "Pilguheite elu keskpäevaharjalt" Postimees, 8. aprill 2016
* Põim Kama "Kunstnik uneilmas" Postimees, 26. oktoober 2011 (näitusearvustus)
* "Kakukaamera: Marge Nelgi kummalised pildid" Eesti Ekspress, 10. oktoober 2011 (näitusearvustus)
* Põim Kama "Kunstnik näitab pilte väga isiklikus ruumis" Postimees, 26. aprill 2011
Foglia

**Foglia** (ladinakeelne nimi *Pisaurus*) on jõgi Kesk-Itaalias, Marche maakonna kõige põhjapoolsem jõgi. Jõe lähe asub Toscana Apenniinides.

Antiikajal oli Foglia nimeks ladina keeles *Pisaurus* (ka *Isaurus*), sest jõe suue asus roomlaste *Pisaurum*i linna (tänapäeva Pesaro) lähistel.

Foglia kallastel asuvad järgmised asulad: Sestino, Belforte all'Isauro, Piandimeleto, Lunano, Sassocorvaro, Auditore, Montecalvo in Foglia, Montelabbate ja  Pesaro (suudmes).
Zoogeograafia

**Zoogeograafia** ehk **loomageograafia** on zooloogia haru, samuti biogeograafia haru, mis tegeleb loomade levilate ja leviku uurimisega.

## Vaata ka
*faunistika
*taimegeograafia

## Eestikeelne kirjandus
*Remm, Hans 1961. *Zoogeograafia*. Tartu: Tartu Riiklik Ülikool.
*Remm, Hans 1969. *Zoogeograafia*. 2. trükk. Tartu: Tartu Riiklik Ülikool.
Elmar Loige

**Elmar Loige** (23. juuni 1922 Vohnja vald, Virumaa – 4. jaanuar 2003) oli eesti arst.

Ta õppis Türi algkoolis ja lõpetas aastal 1941. aastal Türi Keskkooli. Septembris 1941 ta arreteeriti sakslaste poolt, viibis 1942. aasta augustini vangistuses Paides, Tallinnas ja Laitses. Siis sattus ta mobilisatsiooni alla, kust põgenes ja töötas 1942. aastal augustist novembrini põllutöölisena Virumaal, 1942. aasta novembrist 1944. aasta augustini töötas ta laadijana Türil ja Paldiskis ning õppis seejärel Tallinnas Raudteekoolis nr 1. Aastatel 1945–1951 õppis ta Tartu Riikliku Ülikooli arstiteaduskonnas; juba üliõpilasena spetsialiseerus ta kõrva-nina-kurguhaigustele.

Aastatel 1951–1955 töötas ta Tartu Kurttummade Kooli arstina. Aastatel 1955–1958 töötas ta Tartu Kliinilise Haigla otorinolarüngoloogina. Aastal 1958 sai ta pakkumise tulla tööle Eesti NSV Tervishoiu Ministeeriumi IV Valitsuse Vabariiklikku Haiglasse, ta võttis pakkumise vastu ja töötas seal veel aastal 1997 (siis juba ümbernimetatud Magdaleena Haiglas) kõrva-nina-kurguhaiguste kabineti juhatajana. Palju aastaid oli ta kinnistatud ooperiteatri Estonia konsultant-arstiks.

Dr. Elmar Loige suri 4. jaanuaril 2003 ja ta maeti 17. jaanuaril 2003 Rahumäe kalmistule.

## Tunnustus
* 1982 Eesti NSV teeneline arst

## Viited

## Kirjandus
* Helbe Merila-Lattik. Eesti arstid 1940–1960. Lk 794.
Kuru oja

**Kuru oja** on oja, mis voolab läbi Kuru küla ja suubub Peipsi järve.

Oja pikkus on 6,5 km.

## Välislingid
*
Vomano

**Vomano** (ladinakeelne nimi *Vomanus*) on jõgi Kesk-Itaalias Abruzzo maakonnas. 76 km pikkuse Vomano 764 km² suurune valgla piirneb vasakult Tordino valglaga.

Jõe lähe asub Apenniinides Gran Sasso mäestikus, San Franco mäe loodenõlvadel, Gran Sasso rahvuspargi südames. 

Pilt:Gran Sasso d'Italia.JPG|*Gran Sasso* 
Pilt:Gand Sasso 02 (RaBoe).jpg|*Gran Sasso*


## Välislingid
*Sito della Riserva sul fiume Vomano (itaalia keeles)